Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 220/08/8802	Košice I, 1.7.2014
EEČ : 2-63-326-2014

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 2 písmeno b, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
- dňa 18.1.2008 v čase okolo 02.00 hod. v Košiciach na ul. Člnkovej č. 15 neoprávnene vnikol do domu pani XXXXX XXXXX tak, že nezisteným predmetom poškodil vchodové dvere a následne v dome neoprávnene zotrval,

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením vyšetrovateľa Okresného riaditeľstva PZ v Košiciach, Úradu justičnej a kriminálnej polície, sp. zn. ORP-216/1-OJP-KE-2008 zo dňa 4.3.2008 bolo začaté trestné stíhanie a dňa 30.5.2008 vznesené obvinenie XXXXX pre prečin porušovania domovej slobody podľa § 194 ods. 1, ods. 2 písm. b/ Trestného zákona, na tom skutkovom základe, ako je to uvedené vo výrokovej časti tohto uznesenia.
	
	Po skončení skráteného vyšetrovania bolo uznesením prokurátorky Okresnej prokuratúry Košice I, sp. zn. 3 Pv 220/08 zo dňa 11.8.2008 právoplatným dňa 26.9.2008  trestné stíhanie obv. XXXXX podmienečne zastavené podľa § 216 ods. 1, písm. a/, b/, c/ Trestného poriadku a podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 mesiacov.

Obvinený XXXXX v priebehu skúšobnej doby dňa 1.10.2008 zomrel, čo je zrejmé zo zabezpečeného úmrtného listu č. 73/2010 vydaného matričným úradom Košice - Dargovských hrdinov. 

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Redayova
prokurátorka